Document ID: 31994D0746

NEUVOSTON PÄÄTÖS,
tehty 10 päivänä marraskuuta 1994,
Euroopan talousyhteisön ja Norsunluurannikon tasavallan hallituksen välisessä, Norsunluurannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan väliaikaista soveltamista 1 päivän heinäkuuta 1994 ja 30 päivän kesäkuuta 1997 väliseksi ajanjaksoksi koskevan sopimuksen tekemisestä kirjeenvaihtona (94/746/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon Euroopan talousyhteisön ja Norsunluurannikon tasavallan välisen Norsunluurannikon edustalla harjoitettavaa kalastusta koskevan sopimuksen(),
ottaa huomioon komission ehdotuksen,
sekä katsoo, että
yhteisö ja Norsunluurannikon tasavalta ovat neuvotelleet määrittääkseen edellä mainittuun sopimukseen siihen liitetyn pöytäkirjan soveltamisajanjakson päättyessä tehtävät muutokset tai lisäykset,
näiden neuvottelujen tuloksena parafoitiin uusi pöytäkirja 29 päivänä kesäkuuta 1994,
yhteisön kalastajat säilyttävät tämän pöytäkirjan myötä kalastusmahdollisuutensa Norsunluurannikon suvereniteettiin tai lainkäyttövaltaan kuuluvilla vesialueilla 1 päivän heinäkuuta 1994 ja 30 päivän kesäkuuta 1997 välisenä aikana, ja
yhteisön kalastusalusten toiminnan aloittamiseksi nopeasti uudelleen on välttämätöntä soveltaa uutta pöytäkirjaa mahdollisimman pian; tämän vuoksi molemmat sopimuspuolet ovat parafoineet kirjeenvaihtona tehdyn, parafoidun pöytäkirjan väliaikaista soveltamista koskeva sopimus 1 päivästä heinäkuuta 1994 alkaen; olisi hyväksyttävä tämä sopimus, jollei perustamissopimuksen 43 artiklan mukaisesta lopullisesta päätöksestä muuta johdu,
ON PÄÄTTÄNYT SEURAAVAA:
1 artikla
Hyväksytään yhteisön puolesta Euroopan talousyhteisön ja Norsunluurannikon tasavallan välisessä, Norsunluurannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan väliaikaista soveltamista 1 päivän heinäkuuta 1994 ja 30 päivän kesäkuuta 1997 väliseksi ajaksi koskeva kirjeenvaihtona tehty sopimus.
Sopimuksen teksti on tämän päätöksen liitteenä.
2 artikla
Neuvoston puheenjohtajalla on oikeus nimetä henkilöt, joilla on valtuudet allekirjoittaa kirjeenvaihtona tehty sopimus yhteisöä sitovalla tavalla.
Tehty Brysselissä 10 päivänä marraskuuta 1994.

Labels: 11
5
6
18
15